CELEX: C2005/182/45
Language: et
Date: 2005-07-23 00:00:00
Title: Kohtuasi C-194/05: Euroopa Ühenduste Komisjoni 2. mai 2005. aasta hagi Itaalia Vabariigi vastu

23.7.2005   
            
            
               ET
            
            
               Euroopa Liidu Teataja
            
            
               C 182/24
            
         Euroopa Ühenduste Komisjoni 2. mai 2005. aasta hagi Itaalia Vabariigi vastu
   (Kohtuasi C-194/05)
   (2005/C 182/45)
   Kohtumenetluse keel: itaalia
   Euroopa Ühenduste Komisjon esitas 2. mail 2005 Euroopa Ühenduste Kohtule hagi Itaalia Vabariigi vastu. Euroopa Komisjoni esindajad on komisjoni õigustalituse ametnik M. Konstantinidis ja G. Bambara, Milano advokatuuri liige.
   Komisjon palub Euroopa Kohtul:
   
               1)
            
            
               tuvastada, et kuna Itaalia Vabariik on 2001. aasta seaduse nr 93 artikliga 10 ja 2001. aasta seaduse nr 443 artikli 1 lõigetega 17 ja 19 välistanud jäätmeid käsitlevate siseriiklike õigusaktide kohaldamise taastäitmisel, täitmisel, vallide tegemisel ja jahvatamisel taaskasutamiseks määratud pinnasele ja kiviprahile erandiga saastatud aladelt ja kohaldatavate õigusaktide poolt seatud lubatud piire ületava saasteainete kontsentratsiooniga kuivendatud maalt pärit materjalidele, on Itaalia Vabariik rikkunud direktiivi 75/442/EMÜ (1) jäätmete kohta, mida on muudetud direktiiviga 91/156/EMÜ (2), artiklist 1(a) tulenevaid kohustusi;
            
         
               2)
            
            
               mõista kohtukulud Itaalia Vabariigilt välja.
            
         Õiguslikud alused ja peamised argumendid
   Komisjon väidab, et kuna Itaalia Vabariik on välistanud jäätmeid käsitlevate siseriiklike õigusaktide kohaldamise taastäitmisel, täitmisel, vallide tegemisel ja jahvatamisel taaskasutamiseks määratud pinnasele ja kiviprahile, siis on Itaalia Vabariik rikkunud direktiivi 75/442/EMÜ jäätmete kohta, mida on muudetud direktiiviga 91/156/EMÜ, artiklist 1(a) tulenevaid kohustusi.
   
      (1)  EÜT L 194, 25.7.1975, lk 39.
   
      (2)  EÜT L 78, 26.3.1991, lk 32.